Kui mitte hakata seda Bartana videot tõlgendama (tema teise videosid vaadates peaks tõlgendus ilmselt sisaldama midagi näiteks tehnitsistlikuks muutunud ühiskonna kriitikast), jääb kummitama tunne, et sa oled just osa saanud väikesest,  casual ist äratrippimishetkest. Selliste hetkede tähistamiseks võiks kasutada ka sõna "drive", tähenduses, et sa lased end mingil meeleolul kanda; eesti keelede raske  head vastet leida - kulgemine, kandumine mingi meeleolu harjal. Ka "trippimine", mis on intensiivsem ja seostub ära kerimise ja ära kammimisega...Ühesõnaga, Bartana oli jäädvustanud väikese koguse maagilist realismi, mis on kättesaadav tasuta meelelahutus igaühele, kui vaid osata potensiaalseid momente ära tunda ning nendega kaasa  drive ida.